คบกับแฟนที่เป็นทอมคะและมีเพศสัมพันธุ์กันโดยใช้นิ้ว หลังจากมีเพศสัมพันธุ์กันแล้วหนึ่งวันถัดมามีตกขาวคะ ตกขาวเป็นสีใสบ้าง เป็นสีขาวขุ่นบ้าง เป็นสีผสมสีใสกับสีขุ่นบ้างไม่มีอาการคัน เป็นมา5วันแล้วคะ รู้สึกเป็นกังวลมากคะเพราะไม่เคยเป็น หนูจะเป็นอะไรมากไหมคะ
สวัสดีค่ะตกขาวที่ปกติคือตกขาวที่เป็นสีขาวขุ่นเหมือนแป้งเปียก หรือขาวใสๆ ไม่มีสี ไม่มีกลิ่น ไม่ก่อให้เกิดการระคายเคืองช่องคลอดดังนั้นจากลักษณะตกขาวที่กล่าวมานั้น ก็น่าจะยังเป็นตกขาวที่ปกติค่ะ แต่แนะนำสังเกตอาการต่อไปอย่างใกล้ชิด หากตกขาวมีลักษณะเปลี่ยนไป คันช่องคลอด เจ็บแสบที่ช่องคลอด ปัสสาวะแสบขัด ให้รีบไปพบแพทย์ เชื้อก่อโรคนั้นอาจจะสัมพันธ์หรือไม่สัมพันธ์กับการมีเพศสัมพันธ์ก็ได้ค่ะ และถึงแม้เป็นเพศสัมพันธ์แบบใช้นิ้วก็ยังมีโอกาสติดโรคติดต่อทางเพศสัมพันธ์กันได้ผ่านสารคัดหลั่งและการสัมผัสเยื่อบุอวัยวะเพศของกันและกัน